*Príloha č.3 Výzvy*

**Zmluva o servisnej činnosti**

uzatvorená v zmysle §269 ods. 2 zákona č. 513/1991 Zb. Obchodného zákonníka v znení neskorších predpisov medzi zmluvnými stranami:

**Objednávateľ:**

|  |  |
| --- | --- |
| Názov: | **Stredoslovenský ústav srdcových a cievnych chorôb, a.s.** |
| Sídlo: | Cesta k nemocnici 1, 974 01 Banská Bystrica |
| Štatutárny orgán: | MUDr. Juraj Frajt, MPH predseda predstavenstva  MUDr. Matej Vozár, MPH – podpredseda predstavenstva |
| IČO: | 36 644 331 |
| DIČ: | 2022102753 |
| IČ DPH: | SK2022102753 |
| Bankové spojenie: | Všeobecná úverová banka, a.s. |
| číslo účtu: | SK59 0200 0000 0037 1089 6554 |
| zapísaná v: | OR Okresného súdu Banská Bystrica, odd. Sa, vl. č. 842/S |

(ďalej len „objednávateľ“)

**a**

**Zhotoviteľ:**

|  |  |
| --- | --- |
| Názov: |  |
| Sídlo: |  |
| Štatutárny orgán: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| číslo účtu: |  |
| zapísaná v: |  |

(ďalej len „zhotoviteľ“)

**Predmet zmluvy**

1. Predmetom tejto zmluvy je Servis, údržba a opravy zdravotníckych prístrojov značky Boston Scientific (ďalej len „servisný kontrakt“), za účelom zabezpečenia ich bezporuchovej prevádzky a výmena komponentu (zosilovača) zdravotníckeho prístroja na elektrofyziologické vyšetrenie srdca LabSystem PRO, z dôvodu ukončenia jeho životnosti, pričom dodávka zosilovača nie je súčasťou servisného kontraktu.
2. Zoznam servisovaných prístrojov v zmysle bodu 1. je uvedený v prílohe č.1 tejto zmluvy.

**Rozsah zmluvy**

1. Dohodnutý rozsah servisného kontraktu je uvedený v prílohe č.2.
2. Činnosti, ktoré budú nad rámec predmetu zmluvy, budú riešené samostatne, formou návrhu cenovej ponuky od zhotoviteľa a schválením rozsahu prác formou objednávky od objednávateľa.
3. Miesto plnenia tejto zmluvy je:

Stredoslovenský ústav srdcových a cievnych chorôb, a. s. , Cesta k nemocnici 1, 974 01

Banská Bystrica.

**Cena a platobné podmienky**

1. Ceny za poskytované služby sú stanovené dohodou zmluvných strán, v zmysle zákona č. 18/1996 Z.z. o cenách v znení neskorších predpisov, vyhlášky č. 87/1996 Z. z ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších vyhlášok a opatrenia Ministerstva zdravotníctva č.26/2019 Z.z. ktorým sa ustanovuje rozsah regulácie cien v oblasti zdravotníctva
2. Ceny servisných výkonov balíka prác a materiálu servisného kontraktu sú uvedené v prílohe č.2 tejto zmluvy. Objednávateľ si na základe tejto zmluvy vyberá **„ÚPLNÝ BALÍK“** servisného kontraktu na dobu **24 mesiacov**.
3. Cena servisného kontraktu je: **.................. EUR bez DPH.**
4. Cena za dodávku zosilovača prístroja LabSystem Pro je: **.................. EUR bez DPH.**
5. Zhotoviteľ si v dohodnutom servisnom kontrakte neúčtuje stratu času servisného technika na ceste.
6. V cene servisného kontraktu je zahrnutá dodávka náhradných dielov. Objednávku dielov vytvorí zhotoviteľ podľa potreby vyplývajúcej zo servisného úkonu.
7. Fakturácia za poskytovanie dohodnutých služieb servisného kontraktu sa uskutoční **1x mesačne**, vždy k poslednému dňu mesiaca, na základe faktúry vystavenej poskytovateľom vo výške alikvotnej mesačnej čiastky hodnoty **(1/24-ina)** celého zmluvne dohodnutého servisného kontraktu, tzn. **.................. EUR bez DPH.**
8. K uvedeným cenám sa účtuje DPH podľa platných predpisov.

**Spolupôsobenie objednávateľa a zhotoviteľa**

* + 1. Presný termín (deň a hodinu) prác v zmysle prílohy č.2 musí zhotoviteľ dohodnúť so zástupcom objednávateľa – oddelením/ prevádzkou najmenej 1 deň pred samotným termínom uskutočnenia prác.
    2. Poruchy prístrojov, ktoré tvoria servisný kontrakt podľa tejto zmluvy sa nahlasujú zo strany objednávateľa na číslo: **.........................**
    3. Počas prítomnosti servisného technika zhotoviteľa z bezpečnostno-technických dôvodov musí byť na mieste výkonu prác, kde je prístroj inštalovaný, prítomný aj zástupca objednávateľa.
    4. Po vykonaní technického úkonu v zmysle prílohy č.2 na pracovisku objednávateľa vykoná zhotoviteľ o tom zápis, ktorého kópiu si prevezme objednávateľom poverená osoba.
    5. Všetky zásadné a podstatné zmeny na prístrojoch v zmysle Čl. 1 sa musia vykonávať so súhlasom objednávateľa. Objednávateľ zabezpečí, aby bez súhlasu zhotoviteľa nebol v zmysle prílohy č.1. vykonaný do prístrojov žiadny zásah treťou osobou.

**Záruky**

1. **Záručná doba** na dohodnutý balík služieb servisného kontraktu je **6 mesiacov odo dňa ich vykonania**.
2. Zodpovednosť za funkčnosť zariadení uvedená v bode 1. je platná iba za podmienky používania originálneho, t.j. ku prevádzke týchto zariadení výrobcom schváleného príslušenstva a spotrebného materiálu.

**Trvanie zmluvy**

1. Táto zmluva sa uzatvára na dobu určitú, a to na 24 mesiacov odo dňa účinnosti tejto zmluvy.
2. Táto zmluva zaniká: a) uplynutím času na ktorý bola uzatvorená,

b) dohodou zmluvných strán,

c) písomnou výpoveďou zo zmluvy, ktoroukoľvek zo zmluvných strán, a to aj bez uvedenia dôvodu.

1. V prípade výpovede zo zmluvy podľa ods. 2 písm. c) tohto článku zmluvy je výpovedná lehota jednomesačná, a začína plynúť od prvého dňa kalendárneho mesiaca nasledujúceho po doručení písomnej výpovede druhej zmluvnej strane.
2. Záväzky z tejto zmluvy prechádzajú aj na právnych nástupcov oboch zmluvných strán. Zmenu právnej alebo hospodárskej subjektivity sú zmluvné strany povinné písomne oznámiť bez zbytočného odkladu do 7 dní druhej zmluvnej strane.

**Záverečné ustanovenia**

1. Právne vzťahy touto zmluvou výslovne neupravené sa spravujú príslušnými ustanoveniami Obchodného zákonníka.
2. Všetky zmeny a dodatky k tejto zmluve musia byť výlučne v písomnej forme a podpísané oboma zmluvnými stranami.
3. Zmluvné strany sa dohodli, že zmluvná strana v postavení veriteľa nepostúpi akúkoľvek svoju pohľadávku z tejto Zmluvy tretej osobe bez predchádzajúceho písomného súhlasu dlžníka - objednávateľa. Písomný súhlas dlžníka s týmto právnym úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. V prípade, že dôjde zo strany veriteľa k porušeniu tejto dohody a svoje práva a povinnosti z tejto Zmluvy postúpi tretej osobe, bude toto postúpenie v súlade s § 39 zákona č. 40/1964 Zb. Občianskeho zákonníka v znení neskorších predpisov považované za neplatné. Súhlas dlžníka s postúpením pohľadávok veriteľa podľa predchádzajúcej vety nie je potrebný:
4. pri postúpení pohľadávok veriteľov akciových spoločností, ktorých 100%-ným akcionárom je Ministerstvo zdravotníctva SR v lehote splatnosti a 60 dní po lehote ich splatnosti,
5. pri postúpení pohľadávok veriteľov podriadených organizácií uvedených v Článku I, písm. A) a neziskových organizácií podľa Článku I, písm. C) príkazu ministra zdravotníctva SR č. 7/2017 financovaných z kapitálových prostriedkov Ministerstva zdravotníctva SR alebo eurofondov.
6. Zmluva nadobúda platnosť dňom jej podpisu oboma zmluvnými stranami, a účinnosť dňom nasledujúcim po dni jej zverejnenia v Centrálnom registri zmlúv.
7. Zmluva je vyhotovená v štyroch rovnopisoch, pričom každá zmluvná strana obdrží dve vyhotovenia.
8. Zmluvné strany vyhlasujú, že sú spôsobilé na právne úkony a ich zmluvná voľnosť nie je obmedzená, berú na vedomie, že sú svojimi zmluvnými prejavmi viazané.
9. Zmluvné strany zároveň vyhlasujú, že ich vôľa je slobodná, vážna a bez omylu, zmluva nebola uzavretá v tiesni za nápadne nevýhodných podmienok, zmluvné strany si ju prečítali a na znak súhlasu s jej obsahom ju vlastnoručne podpisujú.

**Prílohy :**

Príloha č. 1 – Zoznam prístrojov a cena

Príloha č. 2 – Rozsah servisných služieb

V Banskej Bystrici dňa ........................ V ..................dňa.................................

Objednávateľ : Zhotoviteľ :

.......................................................... .................................................

**Stredoslovenský ústav srdcových**

**a cievnych chorôb, a.s.**

MUDr. Juraj Frajt, MPH

predseda predstavenstva

.............................................................

Stredoslovenský ústav srdcových

a cievnych chorôb, a.s.

MUDr. Matej Vozár, MPH

podpredseda predstavenstva